CELEX: 31981D0900
Language: el
Date: 1981-11-05 00:00:00
Title: 81/900/EKAX: Απόφαση τής Επιτροπής τής 5ης Νοεμβρίου 1981 περί παρεκκλίσεως από τή σύσταση αριθ. 1 — 64 τής Ανωτάτης Αρχής περί αυξήσεως τής προστασίας τών προϊόντων σιδήρου καί χάλυβος στήν περιφέρεια τής Κοινότητος (109η περέκκλιση)

Avis juridique important

|

31981D0900

81/900/EKAX: Απόφαση τής Επιτροπής τής 5ης Νοεμβρίου 1981 περί παρεκκλίσεως από τή σύσταση αριθ. 1 — 64 τής Ανωτάτης Αρχής περί αυξήσεως τής προστασίας τών προϊόντων σιδήρου καί χάλυβος στήν περιφέρεια τής Κοινότητος (109η περέκκλιση)  

Επίσημη Εφημερίδα αριθ. L 327 της 14/11/1981 σ. 0038 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Νοεμβρίου 1981  περί παρεκκλίσεως από τη σύσταση αριθ. 1 - 64 της Ανωτάτης Αρχής περί αυξήσεως της προστασίας των προϊόντων σιδήρου και χάλυβος στην περιφέρεια της Κοινότητος  (109η παρέκκλιση)  (81/900/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος,  τη σύσταση αριθ. 1 - 64 της Ανωτάτης Αρχής της 15ης Ιανουαρίου 1964 προς τις κυβερνήσεις των Κρατών μελών περί αυξήσεως της προστασίας των προϊόντων σιδήρου και χάλυβος στην περιφέρεια της Κοινότητος (1), όπως τροποποιήθηκε τελευταία από τη σύσταση αριθ. 81/772/ΕΚΑΧ (2),  Εκτιμώντας:  ότι οι αρχηγοί των κυβερνήσεων των Κρατών μελών της Ευρωπαϊκής Κοινότητος Άνθρακος και Χάλυβος, που συνήλθαν στο πλαίσιο του Συμβουλίου, έχουν αποφασίσει, από ετών, να εκχωρήσουν στις τρίτες χώρες, που τυγχάνουν γενικευμένων προτιμήσεων, δασμολογικά πλεονεκτήματα για την εισαγωγή στην Κοινότητα ορισμένων προϊόντων σιδήρου και χάλυβος ΕΚΑΧ, υπό μορφή ολικών δασμολογικών αναστολών χωρίς ποσοτικούς περιορισμούς για ορισμένους τύπους προϊόντων, ή υπό μορφή ολικών δασμολογικών αναστολών εντός των ορίων ποσοστώσεων που έχουν καθορισθεί ή που πρέπει να υπολογισθούν για άλλους τύπους προϊόντων·  ότι η Επιτροπή συμμετέχει στη διαπραγμάτευση για τις εν λόγω εκχωρήσεις καθώς και στη λήψη των αποφάσεων των αντιπροσώπων των κυβερνήσεων που τις θέτουν σε ισχύ, και ότι οι αποφάσεις αυτές λαμβάνονται με την πλήρη συμφωνία της·  ότι εκχωρήσεις αυτού του είδους αναφέρονται στο άρθρο 3 της συστάσεως αριθ. 1 - 64 της Ανωτάτης Αρχής, που προβλέπει ότι η Επιτροπή, μετά από διαβούλευση με τα Κράτη μέλη, δύναται να χορηγεί παρεκκλίσεις από τις δασμολογικές υποχρεώσεις που θεσπίζονται με την εν λόγω σύσταση, για λόγους εμπορικής πολιτικής·  ότι η τελευταία απόφαση των Κρατών μελών που θεσπίζει τις δασμολογικές εκχωρήσεις ελήφθη, με τη σύμφωνη γνώμη της Επιτροπής, στις 16 Δεκεμβρίου 1980, και ότι ανταποκρίνεται στις απαιτήσεις του άρθρου 3 της συστάσεως για τη δυνατότητα παρεκκλίσεως· ότι κατά συνέπεια πρέπει να υπάρξει παρέκκλιση για τις εν λόγω παραχωρήσεις·  ότι προηγήθηκε διαβούλευση με τα Κράτη μέλη για το σχέδιο της παρούσας αποφάσεως,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στα Κράτη μέλη να παρεκκλίνουν από τις υποχρεώσεις που προκύπτουν από το άρθρο 1 της συστάσεως αριθ. 1 - 64 της Ανωτάτης Αρχής, στο μέτρο που είναι αναγκαίο για την εφαρμογή, κατά την εισαγωγή με προέλευση από τρίτες χώρες προϊόντων σιδήρου και χάλυβος αρμοδιότητας της συνθήκης ΕΚΑΧ, των αναστολών των δασμών που προκύπτουν από την απόφαση των αντιπροσώπων των κυβερνήσεων των Κρατών μελών της Ευρωπαϊκής Κοινότητος Άνθρακος και Χάλυβος, της 16ης Δεκεμβρίου 1980.  Άρθρο 2  Η παρούσα απόφαση δύναται να εφαρμοστεί από την 1η Ιανουαρίου 1981 και ισχύει μέχρι τις 31 Δεκεμβρίου 1981.  Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 5 Νοεμβρίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. 8 της 22. 1. 1964, σ. 99/64.  (2) ΕΕ αριθ. L 285 της 7. 10. 1981, σ. 33.